צלם ים :: במסעדה על הענן: רעבים לגלים לקראת פיגי' פרו 2015
חדשות ← גלישה	← במסעדה על הענן: רעבים לגלים לקראת פיגי' פרו 2015
בעבור גולשים רבים שמתחרים בסבב המקצועני, התחנה של פיג'י היא הטובה מכולם. בין התאריכים 07-19 ביוני 2015, תיערך תחרות ה-WSL בספוטים של Cloudbreak ו- Restaurants שנמצאים בטבוראה (Tavarua), אי שם במים הצלולים והגלים המושלמים שבדרום האוקיאנוס הפאסיפי. המתחרים מגיעים רעבים ל"מסעדה" ואמא אדמה השפית בטוח תכין להם מטעמים שהם ירגישו ב"ענן".
הגלים השמאליים של של פיגי' הם מהטובים שבעולם. קלאודברייק (Cloudbreak) נשבר במרחק של קילומטר וחצי מחופי טברואה ומתאפיין בצינורות עמוקים, פינות של פני גל מהירים ולעיתים גם מקטעים של רמפות טובות לתצוגות אוויריות. הגל של רסטוראנטס (Restaurants) טוב כמעט כמו קודמו אלא שהוא משמש בתור תחליף לענן במידה והוא יהיה blown out או נמוך.
Volcom Fiji Pro 2013 - קלי סלייטר במקצה עם ניקוד 20 מושלם. האם נראה שידור חוזר גם השנה?
בשנת 2012 סבב החלומות חזר להתחרות על הריף ברייק המרוחק של פיג'י. שנה מאוחר יותר (2013) קלי סלייטר עשה היסטוריה עם מקצה מושלם בניקוד של 20 נקודות וגלן הול (Glenn Hall) שבר את גבו. אפרופו פציעות, לקלאודברייק יש מסורת של שבירת עצמות ובנובמבר 2014, קלי סלייטר נפצע באצבעות רגלו והיה חשש כי לא יתחרה בתחרות האחרונה שהייתה אמורה להיערך בפייפ-ליין, אך כאמור הוא התחרה והפסיד... אבל לא בגלל הפציעה.
מישל בוארז שנפצע בידו ובגבו בתחילת מאי בגלישה על הגל של טהיטי, יאלץ להיעדר גם מתחרות זו. אותו יחליף, אלחו מוניז (Alejo Muniz). "הדבר הגרוע ביותר בפציעה הוא שהים עובד ואתה לא יכול לגלוש", אומר בוארז. "עשיתי בדיקת MRI לפני מספר ימים בכדי לבדוק אם השבר בעצמות היד התאחה מאז הניתוח, אך הרופאים אמרו שלא ניכר הרבה שינוי. אני לא יכול להתאמן בגלל שהגב שלי עדיין כואב. כל שנותר לי כרגע הוא לנוח".
אז תחנה מספר 5 לעונה זו של סבב הגלישה המקצועני יגיע לפיגי' כבר בשבוע הקרוב. היתרון שהיה לברזילאים על הגלים של הקפיצות אולי יתאזן עם המתחרים האחרים שכעת יצטרכו להפגין יכולות של קידוחים עמוקים בצינורות צבע טורקיז. האם הברזילאים יפתיעו וישלטו גם שם? הדבר שבטוח הוא שכולם מגיעים רעבים לרסטוראנט של קלאוד.
סופר סלייטר - קלי מנצח בפיג'י עם ניקוד שיא!